Title: Anàlisi i selecció de problemes
Course: App Education > Section: Tema 1. La nostra empresa

Per fer una primera tria de problemes a solucionar, cada membre del grup ha d'identificar-ne 3 o 4. Pensa en aquests possibles escenaris:

- A casa
- Al carrer
- A l'escola/institut
- Al món

Identifica possibles mancances o aspectes a millorar en procediments, màquines o dispositius, costos...

Per recollir els problemes, feu una còpia del full de càlcul Identificació de problemes en l'espai compartit.

Escriu els que hagis identificat en una les cel·les corresponents (pestanya "Identificació"), en funció de l'escenari i la categoria de cadascun. Quan tots els membres del grup hagin escrit els problemes que hagin identificat, en tindreu entre 9 i 16.

Debateu i acordeu els 5 problemes que voleu analitzar, tenint present que la forma de solucionar-los que teniu prevista és mitjançant una app. En la pestanya "Valoració" del full de càlcul escriviu, a la primera columna, els problemes triats. Ompliu les 3 columnes següents amb una puntuació entre 1 i 5, d'acord amb el criteri:

- Rellevància: el problema afecta molta gent (5) o poca (1).
- Eficiència: la solució del problema serà un canvi radical per a l'usuari (5) o una simple millora (1).
- Viabilitat: el problema el podem resoldre nosaltres (5) o la solució queda fora de les nostres possibilitats (1).

La columna "TOTAL" mostrarà els punts que heu assignat a cada problema, us permetrà obtenir una llista prioritzada. Ordeneu-los de l'1 al 5 en la columna "CLASSIFICACIÓ". Seleccioneu els 2 problemes que tinguin més punts.

A continuació, llegiu el document "El problema de l’arbre" i apliqueu el mètode als 2 problemes seleccionats per acabar-los de definir. Feu aquest "esmicolament" mitjançant el programa "Miro" (https://miro.com), es tracta d’un programa en línia de generació de mapes mentals i altres tipus de diagrama que us pot ser molt útil en aquest tipus de tasca. Partiu de la plantilla "Mind Map" (mapa mental).

Aquí teniu l'exemple de mapa mental del problema de l'arbre:

Un cop acabats els mapes mentals, feu-ne una captura de pantalla i deseu-los en l'espai compartit.

Amb l'esmicolament arribeu a una definició clara i concreta, ben acotada, dels 2 problemes seleccionats.

 Per completar la tasca:

- Escriu els URL de les imatges dels 2 mapes mentals.
- Escriu el text descriptiu dels 2 problemes seleccionats.