Title: Tema 1. La nostra empresa
Course: App Education

Introducció

Sovint, en el teu entorn, trobaràs situacions on pugui ser convenient fer servir una app. També, globalment, hauràs utilitzat apps que no inclouen totes les funcionalitats que voldries o que es poden millorar en algun sentit.

En aquest curs heu d'organitzar-vos i formar grups de 4 alumnes. Cada grup tirarà endavant la seva pròpia empresa emergent (startup) virtual. Programareu una app que solucioni un problema real i fareu previsions sobre el model de negoci associat. La vostra persona docent (d'ara endavant, la docent) us acompanyarà en el camí, mentors o mentores us donaran un cop de mà i, sobretot, companys i companyes compartiran amb vosaltres preguntes i solucions.

D'acord, però, treballar en una startup és "cool"?

En aquest tema, totes les tasques les heu de fer en grup.

Selecció del problema

Heu de començar a pensar en els problemes que us interessa solucionar. Els analitzareu per decidir sobre quin d'ells focalitzeu la vostra app.

Però, com s'analitza un problema? Podeu fer servir graelles, documents, esquemes, dibuixos... i per inspirar-vos, mireu el vídeo, hi trobareu alguns consells per a la presa de decisions en equip.