Title: Vídeo promocional
Course: App Education > Section: Tema 6. Promoció de l'app i del projecte

Ha arribat el moment de crear el vídeo promocional de la vostra app, posem fil a l'agulla. Heu de tenir present que un vídeo promocional ha de durar, com a màxim, 1 minut. Per tant, ajusteu els temps de les imatges i dels sons.

Prepareu un petit guió en un document compartit amb els següents elements:

- Argument (descripció textual sobre el contingut del vídeo).
- Escenes que contindrà (espais).
- Personatges.
- Textos de cadascun dels personatges.

L'enregistrament el podeu fer amb una càmera de vídeo, si en teniu, o amb un mòbil. Tingueu present:

- El format ha de ser horitzontal (apaïsat).
- La il·luminació.
- El so (la veu dels personatges).
- El punt de vista de la càmera (o el mòbil).

Si és necessari, utilitzeu algun programari per editar el vídeo (seleccionar fragments, aplicar transicions...) Escolliu l'editor que feu servir habitualment en el vostre centre.

Quan tingueu enregistrat i editat el vídeo, pengeu-lo mitjançant algun servei en el núvol (YouTube o Dailymotion, per exemple).

Per completar la tasca:

- Escriu l'URL del document compartit del guió.
- Escriu l'URL del vídeo promocional.